|  |  |  |  |
| --- | --- | --- | --- |
|

|  |  |
| --- | --- |
| **แผนการจัดการเรียนรู้** |  |

 |  |

|  |  |
| --- | --- |
| **หน่วยการเรียนรู้ที่ 2 ชีวิตกับสิ่งแวดล้อม** | **ชั้นประถมศึกษาปีที่ 6** |
| **เรื่อง เรารักทรัพยากร บูรณาการวิธีพุทธ(การมีจิตอาสา)** | **เวลา 2 ชั่วโมง** |

|  |  |  |
| --- | --- | --- |
|  | **สาระสำคัญ / ความคิดรวบยอด** |  |
| **ความคิดรวบยอด**สภาพแวดล้อมจะเปลี่ยนแปลงไปโดยธรรมชาติและมนุษย์ มนุษย์เป็นผู้เปลี่ยนสภาพแวดล้อมมากที่สุด และการเปลี่ยนแปลงก่อให้เกิดทั้งผลดีและผลเสียต่อตัวมนุษย์และสิ่งมีชีวิตอื่น**สาระการเรียนรู้** การดูแลรักษาทรัพยากรธรรมชาติและสิ่งแวดล้อมในท้องถิ่น |

|  |  |  |
| --- | --- | --- |
|  | **ตัวชี้วัด / จุดประสงค์การเรียนรู้** |  |
| 1. บอกความสำคัญของทรัพยากรธรรมชาติและสิ่งแวดล้อมได้2. อธิบายความสำคัญและประโยชน์ของป่าไม้แต่ละประเภทได้3. บอกสาเหตุของการทำลายทรัพยากรป่าไม้และวิธีการอนุรักษ์ทรัพยากรป่าไม้ได้4. บอกวิธีการดูแลรักษาทรัพยากรธรรมชาติและสิ่งแวดล้อมประเภทต่างๆ ได้5. ปฏิบัติตนในการดูแลรักษาทรัพยากรธรรมชาติและสิ่งแวดล้อมในท้องถิ่นได้6. บอกประโยชน์ของการดูแลรักษาทรัพยากรธรรมชาติและสิ่งแวดล้อม แล้วนำไปปฏิบัติในชีวิตประจำวันได้อย่างเหมาะสม |

|  |  |  |
| --- | --- | --- |
|  | **กิจกรรมการเรียนรู้** |  |
| กระบวนการเรียนรู้มี 6 ขั้นตอน ดังนี้**1. ขั้นเกริ่นนำ**    ให้นักเรียนร้องเพลง  เล่านิทาน  เล่นเกม  หรือทำกิจกรรมเกี่ยวกับสิ่งแวดล้อมและทรัพยากรธรรมชาติ เช่น ให้นักเรียนแบ่งกลุ่ม สร้างปัญหาเชาวน์เกี่ยวกับทรัพยากรธรรมชาติ โดยปฏิบัติ ดังนี้      1) ให้แต่ละกลุ่มช่วยกันหาคำที่เกี่ยวกับทรัพยากรธรรมชาติ แล้วเขียนคำเหล่านั้นบนกระดาน      2) เลือกคำบนกระดาน กลุ่มละ 1 คำ แล้วช่วยกันบอกลักษณะของคำดังกล่าว จากนั้นให้นำลักษณะดังกล่าวมาสร้างปัญหาเชาวน์ เพื่อให้เพื่อนกลุ่มอื่นทายว่า คำนั้นคือทรัพยากรใด โดยต้องมีประโยคที่เป็นการบอกใบ้ให้อย่างน้อย 3 ประโยค และจบลงด้วยประโยคสุดท้ายว่า *ฉันคืออะไร***2. ขั้นประสบการณ์**    ให้นักเรียนทำกิจกรรมต่างๆ เพื่อให้เกิดประสบการณ์ตรงเกี่ยวกับ *ทรัพยากรธรรมชาติและสิ่งแวดล้อม* ดังนี้**กิจกรรม1 เรื่อง การดูแลรักษาทรัพยากรธรรมชาติและสิ่งแวดล้อมในท้องถิ่น**1. ครูนำภาพหรือข้อมูลเกี่ยวกับปริมาณขยะที่คนแต่ละท้องถิ่นผลิต มาให้นักเรียนดู และร่วมกัน สนทนาเกี่ยวกับปัญหาสิ่งแวดล้อมที่มาจากปัญหาขยะมูลฝอย เช่น ปัญหาขยะมูลฝอยของเทศบาลนครเชียงใหม่ กรุงเทพมหานคร เป็นต้น แล้วร่วมกันสรุปว่า ในแต่ละวัน คนเราผลิตขยะวันละ 0.8 กิโลกรัม ถ้าไม่มีวิธีการกำจัดที่เหมาะสม จะก่อให้เกิดปัญหาต่างๆ ตามมามากมาย และเป็นแหล่งระบาดของเชื้อโรค2. ให้นักเรียนแบ่งกลุ่ม ให้แต่ละกลุ่มสำรวจขยะที่พบในบริเวณโรงเรียน เป็นเวลา 1 สัปดาห์ บันทึกข้อมูลเกี่ยวกับประเภทขยะ และปริมาณที่พบในแต่ละบริเวณ แล้วนำข้อมูลที่ได้มานำเสนอ ในรูปแบบของกราฟแท่ง สรุปผลการทำกิจกรรม     จัดทำเป็น **ผ*ลงานชิ้นที่ 7.8 ขยะในโรงเรียน*** หน้า 153 แล้วนำเสนอผลงานที่หน้าชั้น**กิจกรรมที่2 เรื่อง การดูแลรักษาทรัพยากรธรรมชาติและสิ่งแวดล้อมในท้องถิ่น**1. ครูนำอภิปรายเกี่ยวกับวิธีการกำจัดขยะที่เหมาะสม เพื่อไม่ทำให้เกิดปัญหาสิ่งแวดล้อม โดยให้นักเรียนช่วยกันบอกวิธีการปฏิบัติ เพื่อลดปริมาณขยะ และวิธีการกำจัดขยะที่เหมาะสม2. ให้ตัวแทนนักเรียนออกมาเล่าประสบการณ์ของตนเอง เกี่ยวกับการปฏิบัติตนเพื่อลดปริมาณขยะว่า จะทำอย่างไร และผลที่ได้เป็นอย่างไร เพราะอะไรจึงทำเช่นนั้น แล้วร่วมกันอภิปรายเพื่อสรุปถึงผลที่เกิดจากปัญหาขยะมูลฝอย ที่มีต่อสภาพแวดล้อมในด้านต่างๆ และแนวทางในการปฏิบัติเพื่อลดปัญหานั้น3. ให้นักเรียนแบ่งกลุ่ม ทำกระดาษรีไซเคิล เพื่อลดปริมาณขยะจำพวกกระดาษในโรงเรียน โดยให้แต่ละกลุ่มเก็บรวบรวมขยะจำพวกกระดาษ แล้วนำมาฉีกเป็นชิ้นเล็กๆ แช่น้ำทิ้งไว้ 2 วัน นำมาปั่นจนมีลักษณะเป็นวุ้น เทลงในน้ำผสมสี แล้วนำตะแกรงค่อยๆ ร่อนกระดาษให้สม่ำเสมอ จากนั้นนำตะแกรงที่มีเยื่อกระดาษไปผึ่งแดดให้แห้ง นำผลงานที่ได้ติดลงในกรอบ สรุปผลการทำกิจกรรม จัดทำเป็น *ผลงานชิ้นที่ 7.9****กระดาษรีไซเคิล*** หน้า 154 แล้วนำเสนอผลงานที่หน้าชั้น4. ครูและนักเรียนร่วมกันอภิปรายและสรุปผลที่ได้จากการดูแลรักษาสิ่งแวดล้อม การมีจิตอาสาช่วยเหลือเกื้อกูลกันดูแลสิ่งแวดล้อม การทำกระดาษรีไซเคิล และนำความรู้ที่ได้ไปใช้ประโยชน์ในชีวิตประจำวัน**3. ขั้นสะท้อนความคิด**1. ให้นักเรียนแต่ละกลุ่ม ส่งตัวแทนออกมารายงานผลการทำ*กิจกรรมที่ 1 -2*2. ให้นักเรียนนำเสนอ **ผลงานชิ้นที่ 7.1 - 7.9** จากนั้นนำผลงานมาจัดป้ายนิเทศ**4. ขั้นทฤษฎี**1. ครูและนักเรียนร่วมกันสรุปความรู้ที่ได้จากการทำ*กิจกรรมที่ 1 - 9***(ผลงานชิ้นที่ 7.1 - 7.9)**ถ้านักเรียนรายงานผลการทำกิจกรรมในขั้นสะท้อนความคิดไม่ถูกต้อง หรือไม่สมบูรณ์ ให้ครูเฉลยคำตอบที่ถูกต้อง2. ครูให้นักเรียนศึกษาสาระการเรียนรู้เพิ่มเติมจาก ***ใบความรู้ที่ 7***บทที่ 2*เรารักทรัพยากร* และสรุปความรู้ที่ได้จากการศึกษา**5. ขั้นนำไปใช้กิจกรรมที่  10 เรื่อง เรารักทรัพยากร**1. ให้นักเรียนอภิปรายกลุ่มว่า จะนำความรู้ที่ได้จากการเรียนเรื่อง *เรารักทรัพยากร* ไปใช้ประโยชน์ในชีวิตประจำวันได้อย่างไร และการช่วยเหลือกันมีจิตอาสาในการดูแลรักษาความสะอาดของระบบนิเวศก์ สิ่งแวดล้อมได้อย่างไร เหตุใดการรักษาทรัพยากร สิ่งแวดล้อมจึงเป็นเรื่องของทุกคนที่ต้องช่วยกันดูแลรักษา สรุปผลการอภิปรายและเขียนเป็นแผนผังความคิด แล้วนำเสนอผลงานที่หน้าชั้น2. ให้นักเรียนนำผลการอภิปรายกลุ่มจากแผนผังความคิด ไปจัดทำเป็นสมุดภาพ หนังสือเล่มเล็ก แผ่นพับ เขียนเรียงความ คำขวัญ เกี่ยวกับทรัพยากรธรรมชาติและสิ่งแวดล้อม**6. ขั้นสรุป**1. ให้นักเรียนทำแบบทดสอบ บทที่ 2 *เรารักทรัพยากร* และทำแบบทดสอบวินิจฉัยผลการเรียนรู้ที่ 3 ชีวิตกับสิ่งแวดล้อม จากนั้นครูตรวจแบบทดสอบพร้อมกับเฉลยคำตอบ2. ให้นักเรียนสรุปบทเรียนโดยเขียนเป็นแผนผังความคิด3. ครูและนักเรียนร่วมกันสรุปผลการทำกิจกรรแผนมในขั้นที่ 1 – 54. ให้นักเรียนอภิปรายและซักถามเพิ่มเติม แล้วเก็บ *ผลงานชิ้นที่ 7.1 - 7.10* ในแฟ้มผลงานนักเรียน จากนั้นครูนัดหมายการเรียนครั้งต่อไป     |

|  |  |  |
| --- | --- | --- |
|  | **การวัดผลและประเมินผล** |  |
| 1. ประเมินตามสภาพจริง      1) ฟังรายงานผลการทำกิจกรรมของนักเรียน      2) สังเกตการอภิปรายกลุ่มและสรุปผลการอภิปราย      3) สังเกตการนำความรู้ที่ได้จากการศึกษาไปใช้ในชีวิตประจำวัน      4) สังเกตการสำรวจทรัพยากรธรรมชาติและสิ่งแวดล้อมในท้องถิ่น      5) สังเกตการทดลองและอธิบายสาเหตุของน้ำเสีย      6) สังเกตการสำรวจขยะและการทำกระดาษรีไซเคิล2. ตรวจผลงานชิ้นที่ 7.1 - 7.10 ในแฟ้มผลงานนักเรียน3. ตรวจแบบทดสอบ บทที่ 2 เรารักทรัพยากร4. ตรวจแบบทดสอบวินิจฉัยผลการเรียนรู้ที่ 3 ***ชีวิตกับสิ่งแวดล้อม*** |